- Մոտ մեկ տարին քիչ է լուրջ ձեռքբերումների մասին խոսելու համար: Նոր թիմում ես ինձ ավագ գործընկերոջ պես եմ զգում, հարգված ու գնահատված: Մտադիր էի ձեռնարկել Խաչատրյանի երաժշտության առանձին դրվագների Էդգար Հովհաննիսյանի վարպետ մշակմամբ բալետ դարձած «Դիմակահանդեսին»: Ցավոք, մեր պայմաններն էապես փոխվել են: Առաջ, երբ մենք ունեինք համապատասխան արտադրամասեր, շատ արագ էին լուծվում տեխնիկական հարցերը, ժամանակի կորուստ չէինք ունենում: Հիմա տնօրինությունը պետք է մրցույթ հայտարարի, անծանոթ վարպետները դրսում պիտի պատվերը կատարեն, հատ-հատ պիտի փորձվեն զգեստները: Հետաձգեցինք հաջորդ տարի: Համոզված եմ, շուտով կունենանք Խաչատրյանի տրիպտիխը` «Գայանեն», գրիգորովիչյան «Սպարտակը» և «Դիմակահանդեսը»...